**Hrvatski muzej naivne umjetnosti** u Zagrebu čuva u svojem fundusu oko 1.900 umjetnina - slika, kipova, crteža i grafika - poglavito hrvatskih umjetnika. Muzej je smješten u baroknoj palači Raffay u Ćirilometodskoj 3, na Gornjem gradu u Zagrebu.

Povijest
--------

U Zagrebu je 1952. godine osnovana Seljačka umjetnička galerija, preteča današnjeg muzeja. Godine 1956. došlo je do promjene naziva i u razdoblju od 1956. do 1994. službeni naziv institucije je Galerija primitivne umjetnosti. Odlukom Sabora Republike Hrvatske 1994. godine dolazi do preimenovanja ustanove u Hrvatske muzej naivne umjetnosti. Potrebno je istaknuti da je od samih početaka ustanova organizirana i vođena po strogim principima muzeološke struke te se smatra prvim muzejom naivne umjetnosti u svijetu.

Djelatnost
----------

Djelatnost muzeja definirana je zakonskom legislativom vezanom uz muzeje. Muzej radi na sustavnom sabiranju, čuvanju, restauriranju i konzerviranju, prezentaciji te trajnoj zaštiti muzejske građe s područja nadležnosti muzeja.

Građa
-----

Fundus Hrvatskog muzeja naivne umjetnosti čini preko 1.875 umjetnina (slika, crteža, grafika i skulptura). Umjetnička ostvarenja su većim dijelom rad priznatih i cijenjenih hrvatskih umjetnika naivaca svjetskog renomea. U stalnom postavu muzeja je i nekoliko djela eminentnih stranih umjetnika naive.

Usluge
------

Pružanje stručne pomoći iz područja djelatnosti muzeja, održavanje predavanja, vršenje stručnog vodstva, pružanje usluge informiranja vezano uz aktivnosti, organiziranje izložbi, objavljivanje stručnih publikacija.

Zbirke
------

**Hrvatski umjetnici**

* Eugen Buktenica (1914.–1997.)
* Emerik Feješ (1904.–1969.)
* Dragan Gaži (1930.–1983.)
* Ivan Generalić (1914.–1992.)
* Josip Generalić (1936.–2004.)
* Drago Jurak (1911.–1994.)
* Mijo Kovačić (rođen 1935.)
* Ivan Lacković Croata (1931.–2004.)
* Martin Mehkek (rođen 1936.)
* Franjo Mraz (1910.–1981.)
* Ivan Rabuzin (1921.–2008.)
* Matija Skurjeni (1898.–1990.)
* Petar Smajić (1910.–1985.)
* Slavko Stolnik (1929.–1991.)
* Lavoslav Torti (1875.–1942.)
* Ivan Večenaj (1920.–2013.)
* Mirko Virius (1889.–1943.)

**Umjetnici iz drugih zemalja**

* Enrico Benassi (1902.–1978.)
* Willem Van Genk (1927.–2005)
* Pietro Ghizzardi (1906.–1986.)
* Sofija Naletilić Penavuša (1913.–1994.)
* Nikifor Krynicki (1895.–1968.)
* Germain van der Steen (1897.–1985.)
* Simon Schwartzenberg (1895.–1990.)

Posebne izložbe
---------------

Muzej organizira posebne tematske izložbe fokusirane na pojedinačne umjetnike ili da bi se istaknuli određeni aspekti naivne umjetnosti. Prijašnje takve izložbe su uključile: "Strani majstori iz kolekcije", "Nepoznati Skurjeni" i "Ivan Lacković / Likovnii eksperimenti".

Uz tematske izložbe u muzeju, organiziraju se putujuće izložbe u drugim mjestima unutar Hrvatske, te inozemstvu, kako bi doprijeli do šire publike. Umjetnička djela iz fundusa muzeja nedavno su bila na izložbi u Japanu (2006.), Italiji (2002.), SAD-u (2000.), i Slovačkoj (2000.). Procjenjuje se da je više od 200.000 posjetitelja vidjelo ove međunarodne priredbe.

Izvori
------

1. 1 2 3 4  „Hrvatski muzej naivne umjetnosti - The Croatian Museum of Naive Art". Arhivirano iz originala na datum 2012-01-11. Pristupljeno 2014-07-26.
2. 1 2  Croatian Museum Of Naive Art Arhivirano 2012-10-23 na Wayback Machine-u (`en`)
3. ↑  „Vodič kroz postav". Arhivirano iz originala na datum 2012-05-09. Pristupljeno 2014-07-26.
4. ↑  Hrvatski muzej naivne umjetnosti
5. ↑  Croatian Museum of Naive Art (`en`)
6. ↑  „Hrvatski muzej naivne umjetnosti - realizirani projekti". Arhivirano iz originala na datum 2012-01-22. Pristupljeno 2014-07-26.
7. ↑  „Izložba Taizi Harada i kolege slikari iz hrvatske: Novi veliki uspjeh hrvatske naive u Japanu". Arhivirano iz originala na datum 2007-06-11. Pristupljeno 2014-07-26.
8. ↑  „Da Rousseau a Ligabue. Naif?". Arhivirano iz originala na datum 2007-06-11. Pristupljeno 2014-07-26.
9. 1 2  „The Fantastical World of Croatian Naive Art". Arhivirano iz originala na datum 2007-06-11. Pristupljeno 2014-07-26.
10. ↑  „Insita 2000". Arhivirano iz originala na datum 2007-06-11. Pristupljeno 2014-07-26.

* Ministarstvo kulture Republike Hrvatske Arhivirano 2008-06-08 na Wayback Machine-u

Vidi još
--------

* Dodatak:Popis muzeja u Hrvatskoj

Vanjske poveznice
-----------------

* Mrežne stranice Hrvatskog muzeja naivne umjetnosti
* Muzeji Hrvatske na internetu, Hrvatski muzej naivne umjetnosti Arhivirano 2008-01-28 na Wayback Machine-u

 **Napomena:** Ovaj tekst ili jedan njegov dio preuzet je s mrežnih stranica Ministarstva kulture Republike Hrvatske. Vidjeti dopusnicu Ministarstva kulture.

Koordinate: 45°48′56″N 15°58′24″E﻿ / ﻿45.8154999009734°N 15.9731984138489°E﻿ / 45.8154999009734; 15.9731984138489